Volebná účasť na Slovensku

Volebná účasť je podľa Štatistického úradu Slovenskej republiky (ŠÚ SR) podiel (%) voličov, ktorí sa zúčastnili na hlasovaní (reprezentovaní počtom vydaných obálok) k celkovému počtu oprávnených voličov, teda voličov zapísaných v zoznamoch oprávnených voličov. Účasť závisí od druhu alebo kola volieb, ich významu, medializácie a aktivizácie (mobilizácie) voličov ako aj od trvania volieb a ďalších faktorov ako je napríklad obdobie roka a s ním súvisiace počasie. 

 Parametre účasti na voľbách 
Volebná účasť teda približne presne reprezentuje podiel voličov, ktorý sa volieb zúčastnili.  Z hľadiska výsledkov je najpodstatnejším počet platných hlasov.

Z nasledovných počtov:

 počet oprávnených voličov zapísaných v zoznamoch oprávnených voličov,
 počet oprávnených voličov, ktorým boli vydané obálky (je považovaný za početnú účasť voličov na voľbách, ak pravda každému bola vydaná práve jedna obálka a zároveň boli prostredníctvom obálok správne započítaní aj iné voliči, napr. voliaci korešpondenčne),
 počet odovzdaných obálok (alebo počet voličov, ktorým boli vydané obálky a oni ich odovzdali, teda hlasovali, bez ohľadu na to, či ich hlas bol platný alebo nie),
 počet platných hlasov,

potom ŠÚ SR vypočítava tieto podiely (relatívne ukazovatele): 

 (volebná) účasť voličov v % = počet voličov, ktorým boli vydané obálky / počet oprávnených voličov zapísaných v zoznamoch oprávnených voličov
 podiel odovzdaných obálok v % = odovzdaných obálok/ vydaných obálok
 podiel platných hlasov v % = platných hlasov / odovzdaných obálok

V tabuľkách nižšie je prezentovaná volebná účasť v zhode s údajmi ŠÚ ako vydané obálky / počet oprávnených voličov zapísaných v zoznamoch oprávnených voličov. V riadkoch s uvedeným počtom vydaných obálok je možné dopočítať počet oprávnených voličov zapísaných v zoznamoch oprávnených voličov pre dané voľby. 

 Trvanie volieb 
Voľby do Národnej rady Slovenskej republiky v roku 2002 a predchádzajúce trvali dva dni. Voľby do Národnej rady Slovenskej republiky v roku 2006 a nasledovné trvali už len jeden deň. 

Priame prezidentské voľby trvajú (aj vždy od roku 1999 trvali) len jeden deň. 

 Ďalšie faktory ovplyvňujúce účasť 
Voliči môžu svoj postoj k voľbám vyjadriť aj zámernou neúčasťou na hlasovaní. Niekedy sú k takémuto konaniu verejne vyzývaní osobnosťami politického alebo spoločenského života. V prípade referenda môže nízka volebná účasť zneplatniť celé hlasovanie, ak sa nedosiahne potrebné kvórum. 

Na účasť vo voľbách môže do určitej miery vplývať aj počasie. Ovplyvňuje totiž správanie ľudí: ak je v deň volieb pekne – niektorí dajú prednosť inej činnosti (pobyt v prírode a pod.); naopak keď je vyslovene nevľúdne – voliči ostanú doma. 

 Volebná účasť v jednotlivých voľbách 

 Voľby do NRSR 
RokDeňVolebná účasťPoznámkaVoľby 19908. - 9. 6.95,39 %Prvé voľby do SNR po Novembri 89.Voľby 19925. - 6. 6.84,20 %Posledné voľby do SNR počas existencie federácie. Voľby 199430. 9. - 1. 10.75,65 %Prvé voľby do Národnej rady Slovenskej republiky (SNR premenovaná na NRSR) po vzniku samostatného Slovenska. Predčasné voľby po vyjadrení nedôvery V. Mečiarovi v marci 1994 v parlamente.Voľby 199825. - 26. 9.84,24 %Voľby 200220. - 21. 9.70,06 %Voľby 200617. 6.54,67 %Najnižšia účasť na tomto type volieb v ponovembrovej histórii Slovenska. Predčasné voľby, po tom, čo KDH ohlásilo odchod z vládnej koalície. Termín riadnych volieb bol plánovaný na 16. septembra 2006.Voľby 201012. 6.58,83 %Voľby 201210. 3.59,11 %Predčasné voľby po nevyjadrení dôvery I. Radičovej.Voľby 20165. 3.59,82 %Voľby 202029.2.65,80 %Voľby 202330.9.68,51 %Štvrté predčasné voľby do NRSR. Najvyššia účasť od roku 2002.

Zdroje: 
ŠÚ SR, pravda.sk, aktuality.sk

 Komunálne voľby 
RokDeňVolebná účasťVoľby 199023. – 24. 11.63,75 %Voľby 199418. - 19. 11.52,42 %Voľby 199818. - 19. 12.53,96 %Voľby 20026. - 7. 12.49,51 %Voľby 200602. 12.47,65 %Voľby 201027. 11.49,69 %Voľby 201415. 11.48,34 %Voľby 201810. 11.48,67 %Voľby 202229. 10.46,19 %

Zdroje: 
ŠÚ SR, Pravda.sk

 Voľby do VÚC 
Od roku 2017 sú voľby do orgánov samosprávnych krajov jednokolové. V roku 2022 sa konali spojené voľby do orgánov samosprávy obcí s voľbami do orgánov samosprávy VÚC. Funkčné obdobie volených zástupcov vo voľbách do VÚC v roku 2017 bolo kvôli konaniu spojených volieb v roku 2022 zákonom mimoriadne predĺžené na 5 rokov.
RokKoloDeňVolebná účasťVoľby 20011. kolo1.12.26,02 %2. kolo15.12.22,61 %Voľby 20051. kolo26.11.18,02 %2. kolo10.12.11,07 %Voľby 20091. kolo14.11.22,90 %2. kolo28.11.18,39 %Voľby 20131. kolo9.11.20,11 %2. kolo23.11.17,29 %Voľby 20174.12.29,95 %Voľby 202229.10.43,74 %

Zdroje: 
ŠÚ SR, Pravda

 Voľby prezidenta 
Voľba prezidenta Slovenskej republiky v roku 1998 v parlamente bola neúspešná.
RokKoloDeňÚčasť voličov, resp. poslancov (v roku 1993)PoznámkaVoľby 19931. voľba, 1. kolo (neúspešná)143 platných hlasovacích lístkov, 2 neplatných a 2 poslanci sa zdržali1. voľba, 2. kolo Roman Kováč vs. Milan FtáčnikVydaných 147 hlasovacích lístkov. V tajnom hlasovaní bolo odovzdaných 109 platných hlasovacích lístkov, 7 neplatných a 30 poslancov sa zdržalo. Kováč získal 78 hlasov a nebol zvolený. (Na zvolenie bola potrebná trojpätinová väčšina hlasov všetkých poslancov, teda 90 hlasov.)2. voľba: zvolenie Michala Kováča v parlamenteVydaných 148 hlasovacích lístkov. V tajnom hlasovaní bolo odovzdaných 126 platných hlasovacích lístkov, 1 neplatný, 19 poslancov sa zdržalo hlasovania a 2 nehlasovali. Kováč získal 106 hlasov a bol zvolený.Voľby 19991. kolo 15. mája73,89 % (2 984 424 vydaných obálok)2. kolo Rudolf Schuster vs. Vladimír Mečiar29. mája75,45 % (3 049 221 vydaných obálok)Voľby 20041. kolo3. apríla47,94 % (2 015 889)2. kolo Ivan Gašparovič vs. Vladimír Mečiar17. apríla43,50 % (1 828 307)Voľby 20091. kolo21. marca43,63 % (1 893 439)2. kolo Ivan Gašparovič vs. Iveta Radičová4. apríla51,67 % (2 242 162)Voľby 20141. kolo15. marca43,40 % (1 914 021)2. kolo Andrej Kiska vs. Robert Fico29. marca50,48 % (2 224 382)Voľby 20191. kolo16. marca48,74 % (2 158 859)2. kolo Zuzana Čaputová vs. Maroš Šefčovič30. marca 41,79 % (1 847 417)pekné počasie avizované týždeň dopredu; posledná možnosť lyžovačky; termín kolidoval s podaním daňového priznania FOVoľby 20241. kolo23. marca51,91 % (2 265 656)2. kolo Ivan Korčok vs. Peter Pellegrini6. apríla 61,14% (2 671 279) Zdroj: Štatistický Úrad SR

 Európske parlamentné voľby 
+VoľbyDátumÚčasťPoznámkaVoľby 200413. júna16,97 %Voľby 20096. júna19,64 %Voľby 201424. mája13,05 %Najnižšia účasť v celej Európskej únii rovnako, ako v eurovoľbách 2009 a 2004. Počet voličov, ktorým boli vydané obálky: 576 437Voľby 201925. mája22,74 %Štvrtýkrát po sebe najnižšia účasť v rámci celej EÚ.  Pred Slovenskom je Česko a Slovinsko s účasťou nad 28% a najvyššia účasť bola v Belgicku s 88,47%. Voľby 20248. jún34,38 %Historicky najvyššia účasť v eurovoľbách.

 Referendá 
Výsledky referenda sú platné, ak sa na ňom zúčastnila nadpolovičná väčšina oprávnených voličov a ak bolo rozhodnutie prijaté nadpolovičnou väčšinou účastníkov referenda. Jediným platným referendom bolo to o vstupe do EÚ z roku 2003, na ktorom sa zúčastnilo 52,15% voličov, z ktorých 92,46% hlasovalo za.
RokOtázka/-yÚčasť1994Súhlasíte, aby sa prijal zákon o preukazovaní finančných prostriedkov, ktoré boli použité pri dražbách a privatizácii?19,96 %19971. Ste za vstup SR do NATO?2. Ste za rozmiestnenie jadrových zbraní na území SR?3. Ste za rozmiestnenie vojenských základní na území SR?4. Súhlasíte, aby prezidenta SR volili občania SR podľa priloženého návrhu ústavného zákona priamo?9,53 %1998Ste za to, aby Národná rada Slovenskej republiky prijala ústavný zákon, ktorým sa zakáže privatizácia týchto strategických podnikov: 1. Západoslovenské energetické závody, š.p., Bratislava, 2. Stredoslovenské energetické závody, š.p., Žilina, 3. Východoslovenské energetické závody, š.p., Košice, 4. Slovenský plynárenský priemysel, š.p., Bratislava, 5. Slovenské elektrárne, a.s., Bratislava,6. Transpetrol, a.s., Bratislava?44,25 %2000Ste za to, aby sa Národná rada Slovenskej republiky uzniesla na ústavnom zákone: Volebné obdobie NR SR, zvolenej v roku 1998, sa končí dňom volieb do Národnej rady Slovenskej republiky, ktoré sa vykonajú do 150 dní odo dňa vyhlásenia výsledkov referenda?20,03 %2003Súhlasíte s tým, aby sa SR stala členským štátom EÚ?52,15 %2004Ste za to, aby poslanci NR SR prijali ústavný zákon o skrátení III. volebného obdobia NR SR tak, aby sa voľby do NR SR konali v roku 2004?35,86 %20101. Súhlasíte s tým, aby Národná rada Slovenskej republiky zákonom zrušila povinnosť fyzických osôb a právnických osôb platiť úhradu za služby verejnosti poskytované Slovenskou televíziou a Slovenským rozhlasom?2. Súhlasíte s tým, aby Národná rada Slovenskej republiky zákonom rozšírila možnosť prejednať konanie poslanca Národnej rady Slovenskej republiky ako priestupok na všetky priestupky podľa zákona o priestupkoch?3. Súhlasíte s tým, aby Národná rada Slovenskej republiky ústavným zákonom znížila počet poslancov Národnej rady Slovenskej republiky na 100 s účinnosťou od nasledujúceho volebného obdobia?4. Súhlasíte s tým, aby Národná rada Slovenskej republiky zákonom ustanovila, že orgány verejnej moci môžu obstarávať osobné motorové vozidlá s obstarávacou cenou maximálne 40 tisíc eur?5. Súhlasíte s tým, aby Národná rada Slovenskej republiky ustanovila možnosť voliť poslancov Národnej rady Slovenskej republiky a poslancov Európskeho parlamentu prostredníctvom internetu?6. Súhlasíte s tým, aby Národná rada Slovenskej republiky zákonom vyňala osoby poverené výkonom verejnej moci z možnosti uplatniť právo na odpoveď podľa tlačového zákona?22,84 %20151. Súhlasíte s tým, aby sa manželstvom nemohlo nazývať žiadne iné spolužitie osôb okrem zväzku medzi jedným mužom a jednou ženou?2.  Súhlasíte s tým, aby párom alebo skupinám osôb rovnakého pohlavia nebolo umožnené osvojenie (adopcia) detí a ich následná výchova?3. Súhlasíte s tým, aby školy nemohli vyžadovať účasť detí na vyučovaní v oblasti sexuálneho správania či eutanázie, ak ich rodičia alebo deti samy nesúhlasia s obsahom vyučovania?21,41 %2023Súhlasíte s tým, že predčasné skončenie volebného obdobia Národnej rady Slovenskej republiky je možné uskutočniť referendom alebo uznesením Národnej rady Slovenskej republiky, a to zmenou Ústavy Slovenskej republiky tak, že:
 v Čl. 73 ods. 1 sa na konci pripája čiarka a tieto slová: „ak v súlade s touto ústavou nedôjde k predčasnému skončeniu volebného obdobia Národnej rady Slovenskej republiky.“;
 v Čl. 81a sa za písmeno a) vkladá nové písmeno b), ktoré znie: „b) predčasným skončením volebného obdobia,“. Doterajšie písmená b) až f) sa označujú ako písmená c) až g);
 v Čl. 82 ods. 5 sa za slová „volebného obdobia“ vkladá čiarka a slová „predčasným skončením volebného obdobia“;
 v Čl. 84 ods. 3 sa za slová „s medzinárodnou zmluvou podľa čl. 7 ods. 3 a 4“ vkladá čiarka a tieto slová: „na prijatie uznesenia o predčasnom skončení volebného obdobia Národnej rady Slovenskej republiky podľa čl. 86 písm. n)“;
 v Čl. 86 sa dopĺňa písmeno n), ktoré znie: „n) uznášať sa na predčasnom skončení volebného obdobia Národnej rady Slovenskej republiky; prijaté uznesenie je všeobecne záväzné a vyhlasuje sa rovnako ako zákon.“;
 v Čl. 93 ods. 2 sa na konci pripájajú tieto slová: „vrátane predčasného skončenia volebného obdobia Národnej rady Slovenskej republiky.“;
 Čl. 98 odsek 2 znie: „Návrhy prijaté v referende vyhlási predseda Národnej rady Slovenskej republiky ako ústavný zákon.“?27,25 %

Zdroj: 
ŠÚ SR

 Pozri aj 

 Volebný systém
 Zoznam volieb na Slovensku
 Referendum
 Zoznam referend na Slovensku

 Referencie 

Kategória:Voľby na Slovensku